IMISLab/GreekWikipedia huggingface dataset:
Γκερτ Χάμινκ

Ο Γκερτ Χάμινκ (Ντιντάμ, 12 Ιουλίου 1969), είναι Ολλανδός πρώην διεθνής καλαθοσφαιριστής και νυν προπονητής καλαθοσφαίρισης. Με ύψος 2,13 μέτρα αγωνιζόταν επαγγελματικά στην θέση του σέντερ. Η αθλητική καριέρα του διήρκησε από το 1993 ως το 2004, ενώ αγωνίστηκε για τρεις σεζόν στην Ελλάδα.

 Ο Χάμινκ φοίτησε στο πανεπιστήμιο της Λουιζιάνα από το 1988 ως το 1993. Με τους Τάιγκερς αγωνίστηκε την σεζόν 1988-89 και από το 1990 ως το 1993, παίζοντας σε 112 αγώνες με μέσους όρους 6,5 πόντων και 4,8 ριμπάουντ.Έγινε ντραφτ στον πρώτο γύρο του 1993 από τους Ορλάντο Μάτζικ, αλλά την σεζόν 1993-94 έπαιξε σε ένα μόλις ματς με την ομάδα της Καντού για το ιταλικό πρωτάθλημα. Την επόμενη σεζόν φόρεσε την φανέλα των Μάτζικ και το 1995-96 φόρεσε την φανέλα των Όμαχα Ρέισερς για το CBA, με μέσους όρους 11,8 πόντων και 7,0 ριμπάουντ. Τον Απρίλιο του 1996, φόρεσε την φανέλα των Γκόλντεν Στέιτ Ουόριορς, παίζοντας σε μόλις τρεις αγώνες.Το 1996-97, κατέλαβε την δέκατη θέση του ελληνικού πρωταθλήματος με την ομάδα του Πανιωνίου, και το καλοκαίρι του 1997 δοκιμάστηκε από την Ταού Βιτόρια, πριν υπογράψει τελικά στην Άλμπα Βερολίνου. Στην γερμανική ομάδα παρέμεινε για τρεις χρονιές, κερδίζοντας ισάριθμα πρωταθλήματα Γερμανίας, όπως και το κύπελλο του 1998-99.Επόμενος σταθμός της καριέρας του ήταν η ΑΕΚ, με την φανέλα της οποίας κατέκτησε το κύπελλο Ελλάδας και έφθασε ως τους ημιτελικούς της Ευρωλίγκας. Το καλοκαίρι του 2001 μεταγράφηκε στον Άρη Θεσσαλονίκης, όπου έπαιξε σε 26 παιχνίδια με μέσους όρους 10,0 πόντων, 7,2 ριμπάουντ και 1,2 ασίστ. Έκλεισε την αγωνιστική του καριέρα στους Κολωνία 99ερς, με τους οποίους κατέκτησε το κύπελλο Γερμανίας το 2003-04. Άλμπα Βερολίνου 3x Πρωταθλητής Γερμανίας: (1998, 1999, 2000) Κυπελλούχος Γερμανίας: (1999), 2004 Α.Ε.Κ. Κύπελλο Ελλάδας: (2001) Κολωνία 99ερς Κυπελλούχος Γερμανίας: (2004) Γερμανικό All Star Game: (2004) Geert Hammink NBA Stats | Basketball-Reference.com Geert Hammink NBA Stats | Basketball-Reference.com Geert Hammink Basketball Player Profile
Α΄ κατηγορία πετοσφαίρισης ανδρών Κύπρου 1983-84

Η Α΄ κατηγορία πετοσφαίρισης ανδρών Κύπρου 1983-84 ήταν η 7η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κατέκτησε ο ΑΠΟΕΛ για 5η φορά στην ιστορία του.

 Στο πρωτάθλημα της Α΄ κατηγορίας 1983-84 συμμετείχαν 10 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα εξασφάλισε τη συμμετοχή της στο Κύπελλο πρωταθλητών Ευρώπης πετοσφαίρισης ανδρών 1984-85. Οι τελευταίες δύο ομάδες υποβιβάστηκαν στη Β΄ κατηγορία. Κάθε νίκης βαθμολογείτο με 3 βαθμούς και κάθε ήττα με 1 βαθμό. Οι ομάδες κατατάσσονταν με βάση τον συνολικό αριθμό βαθμών που κέρδισαν. Σε περίπτωση ισοβαθμίας στον συνολικό αριθμό βαθμών που κέρδισαν δύο ή περισσότερες ομάδες πιο ψηλά κατατασσόταν η ομάδα με τη μεγαλύτερη διαφορά μεταξύ των νικηφόρων και των απολεσθέντων σετ. Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα. Η τελική βαθμολογία του πρωταθλήματος ήταν: Γαβριηλίδης, Μιχάλης (2002). ΑΠΟΕΛ 1926 – 2001: 75 χρόνια ένδοξης πορείας. Λευκωσία: ΑΠΟΕΛ. σελ. 254. Στυλιανού, Πάμπος· Γεωργίου, Νεόφυτος (1988). Νέα Σαλαμίνα, 40 χρόνια πρωτοπόρας αθλητικής πορείας. Κύπρος: Νέα Σαλαμίνα Αμμοχώστου. σελ. 179.
ITunes Store

To iTunes Store (γνωστό ως iTunes Music Store μέχρι τον Σεπτέμβριο του 2006) είναι ένα ηλεκτρονικό κατάστημα που υλοποιήθηκε από την εταιρεία Apple Computers και λειτουργεί μέσω του προγράμματος iTunes. Παρέχει πάνω από 35 - 40 εκατομμύρια τραγούδια, 2.2 εκατομμύρια εφαρμογές, 25,000 τηλεοπτικές σειρές, και 65,000 ταινίες μέχρι τον Ιανουάριο του 2017. Το κατάστημα ξεκίνησε τη λειτουργία του στις 28 Απριλίου 2003. Έως τις 28 Μαΐου 2017 έχουν πουληθεί μέσω του iTunes Store πάνω από 35 δισεκατομμύρια μουσικά κομμάτια.

 Για να αγοράσει κάποιος αρχεία μέσω του iTunes Store, πρέπει να είναι εγγεγραμμένος χρήστης και να διαθέτει είτε μια προπληρωμένη κάρτα, όπως η κάρτα δώρου iTunes, είτε μια πιστωτική/χρεωστική κάρτα της οποίας η ταχυδρομική διεύθυνση χρέωσης να αντιστοιχεί σε μια από τις ακόλουθες χώρες: Αυστραλία, Αυστρία, Βέλγιο, Καναδάς, Δανία, Φινλανδία, Γαλλία, Γερμανία, Ελλάδα, Δημοκρατία της Ιρλανδίας, Ιταλία, Ιαπωνία, Λουξεμβούργο, Ολλανδία, Νορβηγία, Πορτογαλία, Ισπανία, Σουηδία, Ελβετία, Ηνωμένο Βασίλειο, Ηνωμένες Πολιτείες. Κάθε γεωγραφική περιοχή και χώρα έχει τη δική της τιμολόγηση. Ένα μουσικό κομμάτι κοστίζει 99¢ στις Ηνωμένες Πολιτείες και τον Καναδά, $1.69 στην Αυστραλία, €0.99 στην Ευρωζώνη, £0.79 στο Ηνωμένο Βασίλειο. Εξαίρεση αποτελεί το Ιαπωνικό κατάστημα, που διαθέτει τα κομμάτια προς ¥150 ή ¥200 ανάλογα με την επιλογή. Ο κατάλογος του iTunes περιέχει πάνω από: 60 εκατομμύρια μουσικά κομμάτια (παγκοσμίως) 40 χιλιάδες μουσικά βίντεο (στην Αμερική) 65 χιλιάδες ταινίες (στην Αμερική) 2,2 εκ. εφαρμογές. 25 χιλιάδες τηλεοπτικές σειρές Ο κατάλογος του iTunes δίνει τη δυνατότητα για προακρόαση 30 δευτερολέπτων για κάθε μουσικό κομμάτι. Κάθε χρήστης μπορεί να μεταφέρει τα κομμάτια που αγόρασε σε απεριόριστο αριθμό iPods, ενώ μπορεί επίσης να εγγράψει το υλικό που επιθυμεί σε απεριόριστους δίσκους ακτίνας (cd) με τον περιορισμό πως ο ίδιος ακριβώς δίσκος (ίδια πολυμέσα και ίδια σειρά) μπορεί να εγγραφεί μόνο εφτά φορές. Τα μουσικά κομμάτια μπορούν να αναπαραχθούν σε έως και 5 υπολογιστές (Windows ή Mac OS), αρκεί ο χρήστης να εισάγει (την πρώτη φορά μόνο) το όνομα χρήστη και τον κωδικό πρόσβασης του λογαριασμού που χρησιμοποιήθηκε για την αγορά των κομματιών. Το όνομα χρήστη του αγοραστή καταγράφεται σε κάθε αρχείο πολυμέσων που λαμβάνει από το iTunes Store. iTunes Store- Η επίσημη ιστοσελίδα του iTunes Store.
Ντένις Γουάσινγκτον

Ο Ντένις Ρ. Γουάσιγκτον (Dennis R. Washington, γεννημένος το 1934) είναι Αμερικανός βιομήχανος με έδρα τη Μοντάνα, ο οποίος κατέχει ή συγκατέχει ελεγχόμενους τόκους σε μια μεγάλη κοινοπραξία ιδιωτικών εταιρειών συλλογικά γνωστών ως Εταιρείες της Ουάσινγκτον και, στον Καναδά, μια άλλη συλλογή γνωστών εταιρειών γνωστών ως Seaspan Marine Corporation. Με εκτιμώμενη τρέχουσα καθαρή αξία περίπου 6,1 δισεκατομμυρίων δολαρίων, κατατάσσεται από την Forbes ως το 290ο πλουσιότερο άτομο στην Αμερική.

 Γεννήθηκε στην περιοχή του Spokane, και μεγάλωσε στο Spokane, στο Bremerton, στην Ουάσιγκτον και στη Missoula, Μοντάνα. Οι γονείς του χώρισαν όταν ήταν πολύ νέος και ο Ουάσιγκτον έζησε με τη μητέρα του. Σπάνια έβλεπε τον πατέρα του, ο οποίος εργαζόταν σε οικοδομές στο εξωτερικό. Ο Ουάσιγκτον δεν μεγάλωσε σε μια πλούσια οικογένεια. Επιπλέον, δηλώνει το διαζύγιο των γονιών του ως το κίνητρό του να παρέχει στη δική του γυναίκα και στα παιδιά του ένα σταθερό οικογενειακό περιβάλλον. Μετά την αποφοίτησή του από το γυμνάσιο, εργάστηκε σε οικοδομές στην Αλάσκα και στην Μοντάνα. Ξεκίνησε την επαγγελματική του σταδιοδρομία στην ηλικία των 30 ετών, το 1964, με δάνειο 30.000 δολαρίων και μια μόνο μπουλντόζα. Δημιούργησε την Washington Construction, η οποία εργάστηκε κυρίως σε αυτοκινητοδρόμους και μέχρι το 1969 ήταν ο μεγαλύτερος εργολάβος στη περιοχή της Μοντάνα. Στη δεκαετία του '70 μεταφέρθηκε στην εξόρυξη και κατασκευή φραγμάτων. Το 1986 απέκτησε ένα ορυχείο χαλκού και μολυβδαινίου στο Butte της Μοντάνα. Ξεκίνησε με επιτυχία το ορυχείο και στην συνέχεια έγινε μια πολύ κερδοφόρα επιχείρηση. Αυτή η επιτυχία τον βοήθησε να προχωρήσει σε σιδηροδρομικές γραμμές, ναυτικές υπηρεσίες, παράκτια ναυτιλία, αεροπορία και ακίνητα. Το 1996 η Washington Construction απέκτησε την παγκόσμια κατασκευαστική και μηχανική εταιρεία Morrison-Knudsen Corporation της Boise, στο Αϊντάχο, δημιουργώντας την Washington Group. International. Στην Washington Companies περιλαμβάνονται οι: Seaspan Marine Corporation Montana Rail Link Aviation Partners Inc. Montana Resources LLP Ο Ουάσιγκτον είναι παντρεμένος με την Phyllis και ζει στη Μισούλα της Μοντάνα. Ο γιος του, ο Κάιλ Ουάσιγκτον, είναι συμπρόεδρος της Seaspan Marine Corporation.Ο Ουάσινγκτον έχει επίσης μια μεγάλη ιδιωτική κατοικία στο νησί Stuart της Βρετανικής Κολομβίας, συμπεριλαμβανομένου ενός πολυτελούς καταφυγίου για ψάρεμα και γηπέδου γκολφ. Το γήπεδο Washington-Grizzly για το ποδόσφαιρο στο Πανεπιστήμιο της Μοντάνα φέρει το όνομά του Το ιδιωτικό του γιοτ Attessa IV παρουσιάστηκε στο περιοδικό Forbes. Στην κατοχή του επίσης βρίσκεται ένα Boeing Business Jet, εγγραφής N162WC 737-700. Dennis Washington.com Αρχειοθετήθηκε 2012-08-15 στο Wayback Machine. – επίσημη βιογραφία Dennis and Phyllis Washington Foundation
Γέφυρα Χωρίς Επιστροφή

Η αποκαλούμενη Γέφυρα Χωρίς Επιστροφή (κορεατικά: 돌아올 수 없는 다리, RR: Doraol su eomneun dari, MR: Toraol su ŏmnŭn tari) βρίσκεται στον Κοινό Χώρο Ασφάλειας και διασχίζει την Αποστρατιωτικοποιημένη Ζώνη της Κορέας, χωρίζοντας τη Βόρεια Κορέα και τη Νότια Κορέα.

 Ο αρχικός της λόγος λειτουργίας ήταν για την ανταλλαγή κρατουμένων του Πολέμου της Κορέας, αρχής γενομένης από το τέλος του, το 1953. Το όνομα της γέφυρας προήλθε, ουσιαστικά, από τη μοίρα των κρατουμένων, οι οποίοι είτε θα έμεναν εκεί που θα ήταν αιχμάλωτοι είτε διέσχιζαν τη γέφυρα χωρίς να υπάρχει περίπτωση επιστροφής.Το τελευταίο περιστατικό ανταλλαγής αιχμαλώτων που διεξήχθη στη γέφυρα έγινε το 1968, όταν η Βόρεια Κορέα, ελευθέρωσε το πλήρωμα του αμερικανικού πλοίου USS Pueblo, το οποίο διατάχθηκε να περάσει τα σύνορα από αυτή τη γέφυρα. Η Βόρεια Κορέα, χρησιμοποιούσε ενεργά τη γέφυρα, μέχρι και το περιστατικό του 1976, όπου πέθαναν δύο αμερικανοί στρατιώτες, μετά κατόπιν εντολής των Ηνωμένων Εθνών το καθεστώς άλλαξε εκεί. Έτσι, οι βορειοκορεάτες, απομακρύνθηκαν και έφτιαξαν μια δεύτερη γέφυρα μέσα σε 72 ώρες, η οποία πήρε το όνομά της από αυτόν τον χρόνο. Κι έτσι, σταμάτησε οριστικά η χρησιμοποίηση της γέφυρας. Ωστόσο, υπάρχουν στρατιώτες κι από τις δύο πλευρές, στην άκρη της γέφυρας στα αντίστοιχα σύνορα της κάθε χώρας. Έχουν ειπωθεί περιστατικά, ότι αρκετοί στρατιώτες των Ηνωμένων Εθνών, έχουν πάει να παρθούν αιχμάλωτοι από την πλευρά της Βόρειας Κορέας. Το προσωπικό, λοιπόν, που εργάζεται εκεί, συχνά αποκαλεί το μέρος εκεί ως τη «Μοναχικότερη Σκοπιά στον Κόσμο». Περί το 2003, θεωρήθηκε ότι χρήζει επισκευής. Σύμφωνα με το CNN, η αμερικανική κυβέρνηση έχει προτείνει να την επισκευάσει ή, ακόμα, και να την αντικαταστήσει, αίτημα, που έχει απορριφθεί από τη Βόρεια Κορέα.Στη γέφυρα, επίσης, επιτρέπεται σε Αμερικανούς στρατιώτες, που έχουν στρατοπεδεύσει στο Bonifas ή στo καμπ της Καμπάνας της Ελευθερίας, να κάνουν τελετές - όπως προαγωγή - στη μέση της γέφυρας. Διχοτόμηση της Κορέας Αποστρατιωτικοποιημένη Ζώνη Κορέας Pictures lifeinkorea.com (3 pictures) Michael J Downey's song and video "Bridge of No Return" (2006) [1]
Πατριάρχης Ευφήμιος

Ο Ευφήμιος (αναφερόμενος και ως Ευθύμιος, κατά κόσμον Επιφάνιος) διετέλεσε Πατριάρχης Κωνσταντινουπόλεως από το 490 ως το 496. Πριν την εκλογή του ήταν πρεσβύτερος της Κωνσταντινούπολης και διευθυντής του Πτωχοκομείου της Νεάπολης.

 Αμέσως μετά την εκλογή του βρέθηκε αντιμέτωπος με την επίλυση του ακακιανού σχίσματος, το οποίο προεκλήθη ως επί το πλείστον από τις πρωτοβουλίες του Πατριάρχη Ακάκιου και δεν είχε θεραπευτεί στη βραχύβια Πατριαρχία του προκατόχου του, Φραβίτα. Έτσι, όταν έλαβε την επιστολή του επισκόπου Αλεξανδρείας Πέτρου Μογγού, στην οποία αυτός καταδίκαζε την Δ΄ Οικουμενική Σύνοδο, ο Ευφήμιος ταράχθηκε και έκοψε τις σχέσεις της Εκκλησίας της Κωνσταντινούπολης με αυτή της Αλεξάνδρειας. Ο θάνατος του Πέτρου Μογγού τον Οκτώβριο του 490 και η εκλογή του Αθανασίου Β΄ επιδείνωσε τις σχέσεις των δύο εκκλησιών. Για τη θεραπεία του ακακιανού σχίσματος, ο Ευφήμιος προχώρησε ακόμη παραπέρα: Το 491 συνεκάλεσε Σύνοδο στην Κωνσταντινούπολη, η οποία αναγνώρισε τη Δ΄ Οικουμενική Σύνοδο. Ο Ευφήμιος ενέταξε εκ νέου στα Δίπτυχα το όνομα του Πάπα Φήλικος Γ΄, το οποίο είχαν διαγράψει οι προκάτοχοί του, λόγω της αντίδρασής του προς το Ενωτικόν του αυτοκράτορα Ζήνωνα. Δεν έφτασε όμως στο σημείο να αποκηρύξει και να διαγράψει από τα Δίπτυχα τους προκατόχους του Ακάκιο και Φραβίτα, οπότε και ο Πάπας, που τους θεωρούσε αιρετικούς, αρνούνταν να επανέλθει σε κοινωνία μαζί του. Ο Ευφήμιος συνέχισε τις προσπάθειες και με τον επόμενο Πάπα, Γελάσιο Α΄, ο οποίος εντέλει, σε ένδειξη συμβιβασμού, δέχθηκε τις χειροτονίες και τις βαφτίσεις που είχαν τελέσει ο Ακάκιος και ο Φραβίτας. Μεταξύ του Ευφημίου και του Αυτοκράτορα Αναστάσιου υπήρχε κάποια ψυχρότητα, η οποία προερχόταν από την καχυποψία του Αναστάσιου ότι ο Ευφήμιος συνωμοτούσε με τους Ισαύρους εναντίον του. Επιπλέον, επειδή ο Ευφήμιος γνώριζε τις αιρετικές απόψεις του Αυτοκράτορα, του είχε ζητήσει έγγραφη ομολογία πίστεως, την οποία φύλαγε στα αρχεία του Πατριαρχείου. Αργότερα ο Αναστάσιος του ζητούσε επιμόνως πίσω το έγγραφο, το οποίο τελικά απέσπασε με τη βία. Οι μεταξύ τους σχέσεις είχαν ενταθεί τόσο, ώστε κάποιος φανατικός επιτέθηκε με ξίφος εναντίον του Ευφημίου. Τελικά ο Αναστάσιος συνεκάλεσε το 496 Σύνοδο, η οποία καθαίρεσε τον Ευφήμιο, ο οποίος εξορίστηκε και πέθανε το 515 στην Άγκυρα. Επί των ημερών του Ευφημίου μεταφέρθηκαν από τη Βαβυλώνα στην Κωνσταντινούπολη τα λείψανα των τριών παίδων, Ανανία, Αζαρία και Μισαήλ. Οικουμενικό Πατριαρχείο
Αριοβαρζάνης του Πόντου

Ο Αριοβαρζάνης (3ος αιώνας π.Χ.) ήταν ηγεμόνας του Βασιλείου του Πόντου κατά την ελληνιστική περίοδο, μέλος της Δυναστείας των Μιθριδατιδών. Βασίλεψε προσεγγιστικά την περίοδο 266 - 250 π.Χ. Ήταν γιος του ιδρυτή του ποντικού κράτους, Μιθριδάτη Α' του Κτίστη.

 Ελάχιστες πληροφορίες επιβιώνουν αναφορικά με τη ζωή του. Ο ιστορικός Μέμνων παρέχει την πληροφορία πως του παραχωρήθηκε αναίμακτα η πόλη Άμαστρη, που ήταν και η πρώτη παραθαλάσσια κτήση του νέου βασιλείου. Το δεύτερο ιστορικό γεγονός που συνδέεται μαζί του ήταν η εισβολή του φαραώ της Αιγύπτου, Πτολεμαίου Β' του Φιλάδελφου στα εδάφη του πατέρα του, η οποία και αποκρούστηκε χάρις στη στρατολόγηση Γαλατών μισθοφόρων. Ο πατέρας του απεβίωσε σε μεγάλη ηλικία, παραδίδοντας το θρόνο το 266 π.Χ. Τον Αριοβαρζάνη διαδέχτηκε ο γιος του, Μιθριδάτης Β', ο οποίος βρισκόταν ακόμη σε παιδικη ηλικία όταν έλαβε χώρα ο θάνατος του πατέρα του. Δυναστεία των Μιθριδατιδών Πόντος Ελληνιστική περίοδος Πρωτογενείς πηγές (Έλληνες και Ρωμαίοι) Μέμνων, «Ιστορία της Ηράκλειας», ΑγγλικάΔευτερογενείς πηγές Bosworth A.B., Wheatley P.V., «The Origins of the Pontic House», JHS, 188, 1998, 155-164 McGing B.C., «The Kings of Pontus. Some Problems of Identity and Date», RhMus, 129, 1986, 248-259 Meyer Ε., «Geschichte des Königreichs Pontos», Chicago 1968 Molev E.A., «On the Origin of the Mithridates Dynasty in Pontus», VDI, 1983, 131-139 Panitschek P., «Zu den genealogischen Konstruktionen der Dynastien von Pontos und Kappadokien», RSA, 17-18, 1987, 73-95 Βέρα Στεφανίδου (2002). ««Δυναστεία των Μιθριδατιδών»». Encyclopedia of the Hellenic World, Asia Minor. Ίδρυμα Μείζονος Ελληνισμού. Ανακτήθηκε στις 12 Δεκεμβρίου 2009. William Smith (1870). ««Dictionary of Greek and Roman Biography and Mythology: Ariobarzanes III»». Αρχειοθετήθηκε από το πρωτότυπο στις 31 Δεκεμβρίου 2005. Ανακτήθηκε στις 12 Δεκεμβρίου 2009.
Κρυονέρι Καρδίτσας

Το Κρυονέρι είναι χωριό που ανήκει στο Δήμο Λίμνης Πλαστήρα του Νομού Καρδίτσας και απέχει από την πρωτεύουσα του Νομού 22 χλμ. Βρίσκεται κτισμένο σε υψόμετρο 850 μ. στον ορεινό όγκο των Αγράφων και βορειοδυτικά σε σχέση με τη Λίμνη Πλαστήρα. Αρχικά το χωριό βρισκόταν λίγο ανατολικότερα από το σημερινό και ονομαζόταν Τσιφλίκι. Είναι από τα λίγα χωριά της περιοχής όπου ο πληθυσμός δε μεταβάλλεται σημαντικά (λειτουργεί και Δημοτικό Σχολείο), καθώς βρίσκεται σε νευραλγική θέση (ιδιαίτερα μετά την ανάπτυξη που έλαβε χώρα στην περιοχή της λίμνης) και έχουν δοθεί κίνητρα στους νέους να μείνουν και να κάνουν οικογένειες εκεί. Σε αυτό συντελεί η τοποθεσία, όπως και το έδαφος που είναι πρόσφορο για καλλιέργειες.

 Το χωριό αρχικά βρισκόταν ανατολικότερα και νοτιότερα της σημερινής του τοποθεσίας. Μάλιστα, στο κέντρο του χωριού δέσποζε ο ναός του Προφήτη Ηλία. Στα χρόνια της Τουρκοκρατίας, ο ναός κάηκε από τους κατακτητές στη διάρκεια της θείας Λειτουργίας. Τότε ήταν που οι κάτοικοι αποφάσισαν να εγκαταλείψουν το Κρυονέρι. Από την άλλη υπήρξαν φήμες και για ελονοσία που αφάνισε μεγάλο μέρος του πληθυσμού καθώς το χωριό βρισκόταν κοντά σε έλος (τη γνωστή "Της Βαβάς τη γούρνα"), που αργότερα καλύφθηκε με τη δημιουργία της λίμνης. Το νέο χωριό (στη σημερινή του τοποθεσία) ονομάστηκε Στούγκο (Στούγκ: τουρκική ονομασία. Η συνθήκη του Ταμασίου (1525) θα ευνοήσει την περιοχή και τα Άγραφα θα διατηρήσουν την ανεξαρτησία τους(εξ ου και η ονομασία "ΑΓΡΑΦΑ" γιατί ποτέ δεν καταγράφηκαν στις επίσημες κατακτήσεις των Τούρκων. Οι κάτοικοι άρχισαν να μετακινούνται από τον κάμπο προς το Κρυονέρι και ο πληθυσμός αυξήθηκε και κατά συνέπεια το χωριό εκείνη την εποχή ήταν γνωστότερο ως "Μέγα Στούγκο". Το χωριό ήταν βακούφικο της Μονής Κορώνης ανήκε δηλαδή στην εδαφική της περιουσία της. Μετά το 1923 ωστόσο, οι 103 οικογένειες που ζούσαν μόνιμα στο Στούγκο εξαγόρασαν την τιμή του χωριού από τη Μονή Κορώνης και έτσι απέκτησαν την πλήρη ανεξαρτησία τους. Το χωριό πάντως μετονομάστηκε σε Κρυονέρι μόλις το 1935. Σήμερα το Κρυονέρι παράγει κηπευτικά προϊόντα. Επιπλέον προσφέρει πολλά καταλύματα, χώρους εστίασης για χειμερινές διακοπές, αλλά και τον υπόλοιπο χρόνο, με υποδομές για αθλήματα (ιππασία, ποδήλατο βουνού, ποδήλατο λίμνης, κανό, ορειβασία κτλ.). Κάθε χρόνο, την πασχαλινή περίοδο, αναβιώνουν στο Κρυονέρι παλαιά έθιμα και χορευτικές εκδηλώσεις. Στις 20 Ιουλίου γιορτάζεται το τοπικό πανηγύρι του Προφήτη Ηλία (στη νέα του πια θέση, βορειοανατολικά του Κρυονερίου) ενώ κάθε Αύγουστο πραγματοποιείται ποδηλατικός γύρος. Υπάγεται διοικητικά στο Δήμο Λίμνης Πλαστήρα, με 595 κατοίκους συνολικά. Σε αυτήν περιλαμβάνονται, εκτός του Κρυονερίου που αποτελεί έδρα της, και οι οικισμοί Κουτσοδήμος ( 78 κάτοικοι ) και Προσήλια ( 102 κάτοικοι ). Λίμνη Πλαστήρα , Κρυονέρι-Λίμνη Πλαστήρα
Give In to Me

Το Give In to Me είναι το δέκατο τραγούδι του άλμπουμ Dangerous. Το single έφθασε έως τη 1η θέση στη Νέα Ζηλανδία για 4 εβδομάδες, και έως τη 2η θέση στο UK Singles Chart. Το τραγούδι είναι μπαλάντα hard rock με τον κύριο κιθαριστή των Guns N' Roses, Slash. Το τραγούδι, το οποίο αποτελεί και μπαλάντα heavy metal, έχει επιθετική σεξουαλική γεύση. Το single δεν κυκλοφόρησε ποτέ στη Βόρεια Αμερική ή στην Ασία. Το single κυκλοφόρησε τα B-sides του, τα οποία περιλαμβάνουν τις εκδοχές του άλμπουμ για το Dirty Diana και το Beat It, δύο τραγούδια με guest appearances από κιθαρίστες της hard rock. Το American Idol Finalist Allison Iraheta εκτέλεσε το τραγούδι κατά τη διάρκεια του Michael Jackson Week in Season 8, 2009.

 Το μουσικό βίντεο για το Give In to Me έχει τον Μάικλ Τζάκσον να εκτελεί το τραγούδι στη σκηνή με τα μέλη των Guns N' Roses, Slash, Γκίλντι Κλάρκ και ο Τέντι Αντρεανίντης. Ζωηρές εκρήξεις ακούστηκαν αργότερα με βολτ να έρχονται και τον Μαίκλ να χορεύει καθώς πέφτουν στο σώμα του. Η τελευταία σκηνή δείχνει ένα βολτ να τρέχει στο σώμα του Τζάκσον, ένα εφέκτ που παρέμεινε, μια στιγμή πριν εξασθενισθεί. Σύμφωνα με τον Τζάκσον, αυτό έγινε σε 2 ώρες στη Γερμανία, στα τέλη του Αυγούστου του 1992. Τα πυροτεχνικά εμφανίζονται στο βίντεο είναι επεξεργασμένα στον υπολογιστή και προσθέθηκαν στο βίντεο. Austria CD SingleGive In to Me – 5:28 Dirty Diana – 4:52 Beat It – 4:17UK CD SingleGive In to Me (Vocal Version) - 4:42 Dirty Diana - 4:52 Beat It - 4:17UK Promo CDGive In to Me (Vocal Version) - 4:42 Give In to Me (Instrumental) - 5:2845 RPM and 7:Give In To Me - 5:28 Dirty Diana - 4:52DualDisc That Isn't Unreleased on the Visionary Boxset:Give In to Me - 5:28 Give In To Me (Vocal Version) - 4:42 Give In To Me (Instrumental) - 5:28 Give In To Me (Video) - 5:28 Μάικλ Τζάκσον και Μπίλ Μπόττρελ: Στιχουργοί Μπίλ Μπόττρελ: Ηχογράφηση, μπάσο, ντραμς, μέλλοτρον και κιθάρα Τζιμ Μίτσελλ και Κράιγκ Μπρόκ: Κιθαρά Slash: Ειδική εμφάνιση κιθάρας Μάικλ Τζάκσον: Solo και background φωνητικά Τιμ Πιέρτσε: Κιθάρα Το 2001, η μελωδία του Eminem στο κομμάτι Under the Influence είναι παρόμοια με το τραγούδι του Τζάκσον. Το 2009, η Άλλισον Ιραχέτα εκτέλεσε το τραγούδι στο American Idol. Το 2009, ο Γάλλος καλλιτέχνης της χιπ-χοπ Κέρι Τζέιμς έχει δείμγα του κομματίου στο τραγούδι του Lettre à Mon Public. Το 2010 το τραγούδι των Tech N9ne, Last Sad Song, συμπεριλαμβάνει μια μελωδία πιάνου παρόμοια με αυτό του κομματίου του Τζάκσον.
Συνομοσπονδία Χόκεϊ Αργεντινής

Η Συνομοσπονδία Χόκεϊ Αργεντινής (ισπανικά: Confederación Argentina de Hockey) είναι το επίσημο όργανο διοίκησης του χόκεϊ επί χόρτου στην Αργεντινή. Διοργανώνει εθνικά πρωταθλήματα ανδρών και γυναικών. Συντονίζει επίσης τις δραστηριότητες των εθνικών ομάδων ανδρών, γυναικών και νέων της χώρας. Ένας μεγάλος αριθμός περιφερειακών ενώσεων (άνω των 30) συνδέονται με τη Συνομοσπονδία Χόκεϊ Αργεντινής, καλύπτοντας τις σημαντικότερες επαρχίες της Αργεντινής. Τα τοπικά πρωταθλήματα, όπως το Τορνέο Μετροπολιτάνο ανδρών και γυναικών, διοργανώνονται από το Σύνδεσμο Χόκεϋ Μπουένος Άιρες (AHBA).

 Η Συνομοσπονδία Χόκεϊ Αργεντινής ιδρύθηκε στις 26 Αυγούστου του 1908 και συγκροτήθηκε από τρία σωματεία: την Κλουμπ Ατλέτικο Σαν Ισίδρο, την Μπελγράνο Αθλέτικ και την Πασίφικ Ρέιλγουεϊ. Ο πρώτος πρόεδρος ήταν ο Τόμας Μπελ, ιδιοκτήτης της Buenos Aires Herald, εφημερίδας της βρετανικής κοινότητας της Αργεντινής. Η Συνομοσπονδία καταχωρήθηκε στην Ομοσπονδία Χόκεϊ Αγγλίας (που ιδρύθηκε το 1875).Το 1909 η Συνομοσπονδία Χόκεϊ Αργεντινής επέτρεψε στις γυναικείες ομάδες να προσχωρήσουν σ' αυτή. Η πρώτη ομάδα που καταγράφηκε ήταν η Μπελγράνο Λέιντις, που αγωνίστηκε στο εναρκτήριο παιχνίδι της στις 25 Αυγούστου εναντίον της Σεν Κάθρινς Σκουλ, επικρατώντας με 1–0. Επίσημος ιστότοπος
Προκριματικά Παγκοσμίου Κυπέλλου Ποδοσφαίρου 2014 (ΟΥΕΦΑ)

Τα Ευρωπαϊκά Προκριματικά Παγκοσμίου Κυπέλλου Ποδοσφαίρου 2014 ήταν προκριματική φάση, στην οποία συμμετείχαν 53 ομάδες της UEFA με σκοπό την πρόκριση στο Παγκόσμιο Κύπελλο Ποδοσφαίρου 2014 που διεξήχθη στη Βραζιλία. Στην τελική φάση πέρασαν 13 ομάδες, οι πρώτες ομάδες των 9 ομίλων, καθώς και 4 δεύτερες ομάδες (μετά τη διεξαγωγή των αγώνων μπαράζ). Η ΟΥΕΦΑ "παρακάλεσε" τη FIFA να μην τοποθετήσει στον ίδιο όμιλο τη Ρωσία και τη Γεωργία, καθώς επίσης και το Αζερμπαϊτζάν με την Αρμενία.

 Στο δεύτερο γύρο συμμετείχαν οι οκτώ καλύτερες από τις εννέα ομάδες, οι οποίες κατέλαβαν τη δεύτερη θέση στον όμιλό τους, μετά από την κατάταξη τους, με βάση τη βαθμολογία τους. Σε περίπτωση ισοβαθμίας λήφθηκε υπ' όψιν η διαφορά τερμάτων και εν συνεχεία η καλύτερη επίθεση. Από τις εννέα ομάδες που τερμάτισαν στη δεύτερη θέση στον όμιλό τους αποκλείστηκε από τα μπαράζ ως χειρότερη η ομάδα της Δανίας. Οι αγώνες μπαράζ διεξήχθησαν στις 15 και στις 19 Νοεμβρίου 2013. Αγώνες και αποτελέσματα (FIFA.com) Αρχειοθετήθηκε 2011-11-28 στο Wayback Machine. Αγώνες και αποτελέσματα (UEFA.com)
Αλγόριθμος SCAN

Ο αλγόριθμος SCAN είναι ένας αλγόριθμος χρονοπρογραμματισμού ο οποίος έχει ως καθήκον να επιλέγει με ποια σειρά θα εξυπηρετηθούν οι αιτήσεις προς ένα σκληρό δίσκο που αφορούν εγγραφή και ανάγνωση σε αυτόν.

 Στον αλγόριθμο SCAN ο βραχίονας ξεκινά από τη μια άκρη του δίσκου και εξυπηρετεί της αιτήσεις του δίσκου μέχρις ότου φτάσει στο άλλο άκρο του. Μόλις φτάσει εκεί o βραχίονας, η κεφαλή αλλάζει κατεύθυνση και συνεχίζει να εξυπηρετεί αιτήσεις κινούμενη προς το άκρο από όπου ξεκίνησε. Η διαδικασία αυτή επαναλαμβάνεται συνεχώς σαρώνοντας ουσιαστικά τον δίσκο. Ο αλγόριθμος SCAN ονομάζεται επίσης και αλγόριθμος ανελκυστήρα γιατί η κίνηση του βραχίονα μοιάζει με αυτή ενός ανελκυστήρα εξυπηρετώντας πρώτα όλες τις αιτήσεις προς μια κατεύθυνση και έπειτα τις αιτήσεις της άλλης κατεύθυνσης. Μια παραλλαγή του αλγόριθμου SCAN είναι ο αλγόριθμος C- SCAN όπου το C προέρχεται από την αγγλική λέξη circular (κυκλικός). Ο αλγόριθμος αυτός σχεδιάστηκε προκειμένου να παρέχει πιο ομοιόμορφους χρόνους αναμονής και η διαφορά του με τον SCAN είναι ότι μόλις ο βραχίονας φτάσει στο άλλο άκρο δεν αλλάζει κατεύθυνση η κεφαλή αλλά μετακινείται ο βραχίονας πάλι στο σημείο από όπου ξεκίνησε απευθείας χωρίς να εξυπηρετήσει καμία αίτηση. Έστω σκληρός δίσκος με 200 ίχνη ο οποίος έχει μια δεδομένη στιγμή τις παρακάτω αιτήσεις: ίχνος 11, ίχνος 5, ίχνος 53, ίχνος 88, ίχνος 76, ίχνος 2. Έστω ότι η κεφαλή την δεδομένη στιγμή είναι στο ίχνος 30 και κινείται προς αύξοντα αριθμούς ίχνους. Ο αλγόριθμος SCAN θα εξυπηρετήσει τις παραπάνω αιτήσεις με την εξής σειρά:30 --> 53 --> 76 --> 88 --> 199--> 11 --> 5 --> 2 Ο αλγόριθμος C-scan θα εξυπηρετήσει τις παραπάνω αιτήσεις με την εξής σειρά:30 --> 53 --> 76 --> 88 --> 199--> 0-> 2 --> 5 --> 11 FCFS SSTF LOOK Λειτουργικά Συστήματα, 2η Ελληνική Έκδοση (Silberschatz, Galvin, Gagne), ISBN 978-960-411-692-8.
Δημοψήφισμα των Αμερικανικών Παρθένων Νήσων (2019)

Ένα δημοψήφισμα για την τροποποίηση του εκλογικού συστήματος για την ανάδειξη της Βουλή διενεργήθηκε στις Αμερικανικές Παρθένους Νήσους στις 30 Μαρτίου 2019. Παρότι η πρόταση εγκρίθηκε από το 75% των ψηφοφόρων, το ποσοστό συμμετοχής ήταν κάτω του 10%, ακυρώνοντας το αποτέλεσμα.

 Το δημοψήφισμα ήταν μια λαϊκή πρωτοβουλία που προτάθηκε από την οργάνωση των Συνταξιούχων Υπαλλήλων της κυβέρνησης του Σαιντ Κρουά. Προκειμένου να τεθεί η πρωτοβουλία σε δημοψήφισμα, η οργάνωση απαιτείτο να συλλέξει υπογραφές από τουλάχιστον του 10% των εγγεγραμμένων ψηφοφόρων σε δύο εκλογικές περιφέρειες, στην Σαιντ Κρουά και Άγιος Θωμάς /Άγιος Ιωάννης. Συνέλεξαν 2.243 υπογραφές στο Σαιντ Κρουά (υπερβαίνοντας το απαιτούμενο των 2.298) και 2.553 στον Άγιο θωμά/Άγιο Ιωάννη (όπου απαιτούνταν 2.530 υπογραφές), με αποτέλεσμα η πρόταση να τεθεί σε δημοψήφισμα.Προκειμένου να είναι έγκυρο το αποτέλεσμα του δημοψηφίσματος απαιτείτο η πλειοψηφία να ψήφιζε υπέρ της πρότασης και το ποσοστό συμμετοχής να ήταν άνω του 50%. Προτού διεξαχθεί το δημοψήφισμα, η Βουλή αποτελείτο από 15 μέλη: από αυτά, τα 14 εκλέγονταν από δύο επταεδρικές περιφέρειες (Σαιντ Κρουά και Άγιος Θωμάς/Άγιος Ιωάννης) και έναν βουλευτή Επικρατείας (at-large), ο οποίος θα έπρεπε να είναι κάτοικος των νήσων. Οι προτάσεις αν εγκρίνονταν θα διαιρούσαν αμφότερα τα νησιά Σαιντ Κρουά και Άγιο Θωμά σε δύο διεδρικές περιφέρειες, ενώ ο Άγιος Ιωάννης θα αποτελούσε μία μονοεδρική περιφέρεια. Τρεις βουλευτές Επικρατείας θα εκλέγονταν επίσης από τα νησιά Σαιντ Κρουά και Άγιο Θωμά.
Γάγγραινα

Η γάγγραινα είναι μια ασθένεια που προκύπτει απο την νέκρωση ενός ιστού, συνήθως λόγω μειωμένης αιματικής παροχής. Συμβαίνει πιο συχνά στα κάτω άκρα αλλά αφορά οποιοδήποτε μέρος του σώματος. Όταν έχει εξασθενήσει η παροχή αίματος σε οποιοδήποτε ιστό, περιορίζεται και η παροχή οξυγόνου και θρεπτικών συστατικών. Αν η ροή του αίματος δεν αποκατασταθεί, ο ιστός μπορεί σταδιακά να νεκρωθεί. Την λέξη γάγραινα την χρησιμοποίουμε και μεταφορικά όταν αναφερόμαστε σε δυσάρεστες καταστάσεις που χειροτερεύουν.

 Η πάθηση μπορεί να προχωρήσει πολύ γρήγορα. Αυτό μπορεί να συνεχίζεται για εβδομάδες ή και για μήνες. Η μη έγκαιρη διάγνωση μπορεί να οδηγήσει τον ασθενή σε σηπτικό σοκ. Η εμβολή μεγάλων αρτηριών σε οποιαδήποτε περιοχή του οργανισμού μπορεί να προκαλέσει γάγγραινα της περιοχής που εκτείνεται περιφερικά του σημείου αυτού. Η πάθηση αποτελεί συχνά επιπλοκή λοιμώξεων, κρυοπαγημάτων συνθλιπτικών κακώσεων ή παθήσεων, όπως ο σακχαρώδης διαβήτης. Συχνά η γάγγραινα συνέβαινε στα πόδια στρατιωτών οι οποίοι πολεμούσαν στα χιόνια και πάθαιναν κρυοπαγήματα. Πρόκειται για τοπικές βλάβες, συνήθως των κάτω άκρων, από το ψύχος. Παγοκρύσταλλοι σχηματίζονται στον μεσοκυττάριο χώρο και η προκαλούμενη αφυδάτωση σε συνδυασμό με την ισχαιμία λόγω αγγειοσύσπασης μπορεί να οδηγήσει σε γάγγραινα. Η πάθηση μπορεί να περιορίζεται σε μια μικρή περιοχή π.χ. σε ένα δάκτυλο αλλά είναι δυνατό να καταλαμβάνει σημαντικό τμήμα του ποδιού. Υπάρχουν περιπτώσεις που η ροή αίματος στα πόδια μπορεί να σταματήσει απότομα ή σταδιακά. Και στις δύο περιπτώσεις το πόδι γίνεται ωχρό και παγωμένο ενώ ο πόνος ποικίλλει. Οι πιθανότητές για την ανάπτυξη γάγγραινας είναι υψηλότερες, εάν ο ασθενής έχει διαγνωσθεί με διαβήτη ή αθηροσκλήρωση τα οποία μπορούν να επηρεάσουν την ροή του αίματος. Θεραπείες για την γάγγραινα είναι: χειρουργική επέμβαση για την απομάκρυνση των νεκρών ιστών, τα αντιβιοτικά και άλλες προσεγγίσεις.Η πρόγνωση για ανάρρωση είναι καλύτερη αν η γάγγραινα εντοπίζεται νωρίς.
Θρησκεία στη Μολδαβία

Η θρησκεία στη Μολδαβία είναι κατά κύριο λόγο Ορθόδοξη Χριστιανική. Το Σύνταγμα της Δημοκρατίας της Μολδαβίας προβλέπει τη θρησκευτική ελευθερία και η εθνική κυβέρνηση σέβεται γενικά αυτό το δικαίωμα στην πράξη. Αν και η Ανατολική Ορθοδοξία έχει αριθμητική υπεροχή, δεν υπάρχει κρατική θρησκεία, και το κράτος και η εκκλησία είναι επισήμως χωριστά. Η γενικά φιλική σχέση μεταξύ των θρησκειών στη μολδαβική κοινωνία συμβάλλει στη θρησκευτική ελευθερία. Ωστόσο, οι διαφορές μεταξύ διαφόρων κλάδων της Ορθόδοξης Εκκλησίας συνεχίζονται. Άλλες θρησκείες που ασκούνται στη Μολδαβία περιλαμβάνουν τον Ιουδαϊσμό.

 Η κύρια θρησκεία είναι ο Χριστιανισμός, με το 90,1% του πληθυσμού να δηλώνουν Ανατολικοί Ορθόδοξοι σύμφωνα με στοιχεία της απογραφής του 2014. Διοικητικά, υπάρχουν δύο αυτόνομες ορθόδοξες εκκλησίες που ανήκουν σε δύο αυτοκέφαλα Πατριαρχεία εντός της Ανατολικής Ορθόδοξης κοινωνίας. Η αυτόνομη Μητρόπολη Κισινάου και πάσης Μολδαβίας (που ανήκει στη Ρωσική Ορθόδοξη Εκκλησία) με 1.194 ενορίες, σύμφωνα με την Κρατική Υπηρεσία Θρησκευτικών Θεμάτων και η αυτόνομη Μητρόπολη Βεσσαραβίας (που ανήκει στην Ρουμανική Ορθόδοξη Εκκλησία) με 124 ενορίες. Οι οπαδοί της Ρωσικής Ορθόδοξης Εκκλησίας της Παλαιάς Ιεροτελεστίας αποτελούν περίπου το 0,09% του πληθυσμού. Οι θρησκευτικές παραδόσεις της Ανατολικής Ορθοδοξίας είναι συνυφασμένες με τον πολιτισμό και την κληρονομιά της χώρας. Πολλοί που αυτοπροσδιορίζονται ως άθεοι γιορτάζουν συνηθισμένα τις θρησκευτικές γιορτές, κάνουν τον σταυρό τους, ανάβουν ακόμη και κεριά και φιλούν εικονίσματα, αν η τοπική παράδοση και η περίσταση το απαιτούν. Η Μολδαβία σχηματίζει μια ρωμαιοκαθολική μοναδική επισκοπή, αυτή του Κισινάου. Δεν αποτελεί μέρος οποιασδήποτε εκκλησιαστικής επαρχίας, και ως εκ τούτου εξαρτάται άμεσα από την Αγία Έδρα για τη μητροπολιτική εξουσία. Περίπου το 0,5% των Μολδαβών ακολουθούν την ρωμαιοκαθολικό δόγμα. Οπαδοί άλλων θρησκειών περιλαμβάνουν Βαπτιστές,Πεντηκοστιανούς, Αντβεντιστές της Εβδόμης Ημέρας, Μουσουλμάνους, Μάρτυρες του Ιεχωβά, Μπαχάι, Εβραίους, μέλη της Εκκλησίας Ενοποίησης, Μεσσιανικούς Εβραίους (που πιστεύουν ότι ο Ιησούς ήταν ο Μεσσίας), Λουθηρανούς, Πρεσβυτεριανούς, και άλλες θρησκευτικές ομάδες. Η Εκκλησία του Ιησού Χριστού των Αγίων των Τελευταίων Ημερών (Μορμόνοι) έχει 3 εκκλησίες στη χώρα, και ένα σύνολο περίπου 370 μελών.Σύμφωνα με τους πιο πρόσφατους διαθέσιμους αριθμούς, η εβραϊκή κοινότητα έχει περίπου 31.300 μέλη, συμπεριλαμβανομένων περίπου 20.000 κατοίκων στο Κισινάου, περίπου 3.100 στο Μπάλτσι και τις γύρω περιοχές, περίπου 2.200 στο Τιράσπολ και περίπου 2.000 στο Μπέντερ.
NGC 4051

Ο NGC 4051 είναι ενδιάμεσος σπειροειδής γαλαξίας στον αστερισμό Μεγάλη Άρκτο. Ανακαλύφθηκε στις 6 Φεβρουαρίου 1788 από τον αστρονόμο Τζων Χέρσελ (John Herschel) και ανήκει στο Σμήνος γαλαξιών της Μεγάλης Άρκτου.Πρόκειται για γαλαξία Σίφερτ με έντονη εκπομπή ακτίνων Χ. Παρόλα αυτά στις αρχές του 1998 ο δορυφόρος Beppo-SAX σταμάτησε να εντοπίζει εκπομπές ακτίνων Χ, ενώ τον Αύγουστο του 1998 επανήλθαν στα συνήθη επίπεδα.

 Στον NGC 4051 υπάρχει υπερμαζική μελανή οπή, η μάζα της οποίας εκτιμάται πως είναι περίπου 1,73 εκατομμύρια ηλιακές μάζες. Τρεις υπερκαινοφανείς έχουν παρατηρηθεί στον NGC 4051: ο SN 1983I (Τύπου Ic), ο SN 2003ie (Τύπου II) και ο SN 2010br (Τύπου Ib/c). Δεδομένα για το NGC 4051 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 4051 στο Aladin (Αγγλικά) και στο SkyView (Αγγλικά) Πολυμέσα σχετικά με το θέμα NGC 4051 στο Wikimedia Commons
Ζήνων ο Σιδώνιος

Ο Ζήνων της Σιδώνος (Σιδώνα, περ. 150 π.Χ. - Αθήνα, περ. 75 π.Χ) ήταν επικούρειος φιλόσοφος. Κείμενά του δεν έχουν διασωθεί, εκτός από ορισμένες επιτομές των διδασκαλιών του στα κείμενα του μαθητή του Φιλόδημου.

 Ο Ζήνων γεννήθηκε στην πόλη της Σιδώνος στη Φοινίκη. Ήταν σύγχρονος του Κικέρωνα, ο οποίος έτυχε να τον ακούσει όταν βρέθηκε στην Αθήνα. Έχει χαρακτηριστεί ως ο «κορυφαίος επικούρειος» (coryphaeus epicureorum). Ο Κικέρων, στο Περί της Φύσεως των Θεών, αναφέρει ότι ο Ζήνων έδειχνε περιφρόνηση προς τους άλλους φιλοσόφους, φθάνοντας στο σημείο να αποκαλέσει τον Σωκράτη «ο παλιάτσος της Αττικής». Ήταν μαθητής του Απολλόδωρου, και χαρακτηρίστηκε τόσο από τον Κικέρωνα όσο και από τον Διογένη Λαέρτιο ως ακριβής και άμεμπτος στοχαστής. Ο Ζήνων έκρινε ότι η ευτυχία δεν εξαρτάται απόλυτα από την παρούσα απόλαυση και ευημερία, αλλά και από την εύλογη προσδοκία συνέχισης και εκτίμησης αυτών.Όπως προαναφέρθηκε, κείμενα του Ζήνωνα δεν έχουν διασωθεί. Όμως, ανάμεσα στους παπύρους του Ηρακλείου Καμπανίας, από τη Βίλα των Παπύρων, βρέθηκε η Επιτομή της Συμπεριφοράς και του Χαρακτήρα από τις Διδασκαλίες του Ζήνωνα γραμμένη από τον μαθητή του Φιλόδημο. Περιέχει τα δοκίμια Περί Φρανκικής Κριτικής και Περί Θυμού.Ο Ζήνων μελέτησε επίσης τη φιλοσοφία των μαθηματικών, βασιζόμενος στην παραγωγή όλων των γνώσεων από την εμπειρία του. Επέκρινε τον Ευκλείδη, επιδιώκοντας να αποδείξει ότι αφαιρέσεις από τις αρχές (ἀρχαί) της γεωμετρίας δεν είναι δυνατόν να αποδειχτούν από μόνες τους. Cicero, Marcus Tullius· Rackham, H. (Harris) (1933). De Natura Deorum; Academica; with an English translation by H. Rackham, M.A. Contributor: Robarts - University of Toronto. London: W. Heinemann. Cicero, Marcus (1896). De Natura Deorum. Μετάφραση από τον Francis Brooks. London: Methuen. Cicero's Tusculan Disputations; Also, Treatises On The Nature Of The Gods, And On The Commonwealth. Μετάφραση από τον Charles Duke Yonge (1877). Project Gutenberg.
Εθνική Βιβλιοθήκη του Μπανγκλαντές

Η Εθνική Βιβλιοθήκη του Μπαγκλαντές (NLB) (Μπενγκάλι: বাংলাদেশ জাতীয় গ্রন্থাগার) είναι ο νόμιμος θεματοφύλακας όλων των νέων βιβλίων και άλλου έντυπου υλικού που δημοσιεύονται στο Μπαγκλαντές βάσει του νόμου περί πνευματικών δικαιωμάτων του Μπαγκλαντές. Ιδρύθηκε το 1973, αλλά οι απαρχές της χρονολογούνται από το 1967, πριν από τον απελευθερωτικό πόλεμο του Μπαγκλαντές και την ανεξαρτησία του . είναι ανοικτή στο ευρύ κοινό και διαθέτει βιβλία τόσο στη γλώσσα Μπενγκάλι όσο και στην αγγλική . Στεγάζεται στην Εθνική Βιβλιοθήκη Bhaban .

 Μετά το διαμελισμό της Ινδίας 1947, η κυβέρνηση του Πακιστάν ίδρυσε την Εθνική Βιβλιοθήκη του Πακιστάν στο Καράτσι το 1962 και ένα επαρχιακό παράρτημα της Εθνικής Βιβλιοθήκης στη Ντάκα το 1967. Μετά τον απελευθερωτικό πόλεμο του Μπανγκλαντές, έγινε έντονα αισθητό από όλες τις πλευρές ότι μια εθνική βιβλιοθήκη είναι απαραίτητη για το νεοσύστατο έθνος. Λαμβάνοντας υπόψιν την αναγκαιότητα και τη σημασία, η κυβέρνηση αποφάσισε να δημιουργήσει την Εθνική Βιβλιοθήκη του Μπαγκλαντές στη Ντάκα. Η Βιβλιοθήκη άρχισε να λειτουργεί για πρώτη φορά με το ανθρώπινο δυναμικό, και με υλικό που παρέλαβε από το Επαρχιακό Υποκατάστημα Κατάθεσης Βιβλίων. Στην πραγματικότητα, το εν λόγω υποκατάστημα κατάθεσης βιβλίων ήταν η απαρχή της Εθνικής Βιβλιοθήκης του Μπαγκλαντές που δημιουργήθηκε μετά την ανεξαρτησία της χώρας το 1973. Τέθηκε υπό τη διοίκηση της Διεύθυνσης Αρχείων και Βιβλιοθηκών μαζί με τα Εθνικά Αρχεία. Η Διεύθυνση υπάγεται στο Υπουργείο Πολιτιστικών Υποθέσεων. Η κυβέρνηση του Μπαγκλαντές εφοδίασε τη βιβλιοθήκη με κλιματισμό το 1978, στο πλαίσιο του πενταετούς σχεδίου της κυβέρνησης. Το 2008 η βιβλιοθήκη έμεινε χωρίς ηλεκτρικό ρεύμα για περίπου ένα μήνα, επειδή η Εταιρεία Ηλεκτρικής Προμήθειας της Ντάκα και το Τμήμα Δημοσίων Έργων αρνήθηκαν να το φτιάξουν. Δήχθηκε επικρίσεις επειδή δεν διαθέτει ηλεκτρονικό κατάλογο . Σχεδιαστής του κτιρίου της Εθνικής Βιβλιοθήκης το 1978 ήταν ο διάσημος Βεγγαλός αρχιτέκτονας Muzharul Islam (1923-2012). Το Υπουργείο Πολιτισμού προγραμμάτιζε ακόμη να κατασκευάσει το κτίριο των Εθνικών Αρχείων ως μέρος του συγκροτήματος. Το νέο κτίριο της Βιβλιοθήκης ανεγέρθηκε κοντά στο κτίριο της Εθνοσυνέλευσης, το οποίο σχεδιάστηκε από τον Λούις Καν. Ο βασικός πυρήνας της έδρας είναι ένα κεντρικό επταώροφο κτίριο που στεγάζει τα αναγνωστήρια, τις δανειστικές βιβλιοθήκες και τις αποθήκες. Περιβάλλεται από όλες τις πλευρές, εκτός από τη βόρεια, από μια τριώροφη τούβλινη υπερκατασκευή. Οι τοίχοι του κεντρικού μπλοκ έχουν εγκοπές στις γωνίες. Οι τομές διατρέχουν διαγώνια το κτίριο και χρησιμεύουν για να φωτίζουν το κεντρικό τμήμα και να διαιρούν το κτίριο. Οι αίθουσες ανάγνωσης και οι στοές τοποθετήθηκαν στα νότια, η διοίκηση στα ανατολικά και οι αποθήκες στα δυτικά . Κατάλογος μεγαλύτερων βιβλιοθηκών Παγκόσμια Ψηφιακή Βιβλιοθήκη Europeana Ευρωπαϊκή Βιβλιοθήκη Μπανγκλαντές Ντάκα Επίσημη ιστοσελίδα Αρχειοθετήθηκε 2022-01-13 στο Wayback Machine.
Δήμος Τσάιρ

Ο Δήμος Τσάιρ (σλαβομακεδονικά: Чаир‎ Mk-Chair.ogg , αλβανικά: Çair‎, τουρκικά: Çayır) είναι ένας από τους δέκα δήμους που αποτελούν την πόλη των Σκοπίων στη Βόρεια Μακεδονία.

 Ο Δήμος Τσάιρ συνορεύει με: τον Δήμο Τσένταρ στα νοτιοδυτικά, τον Δήμο Γκάζι Μπάμπα στα ανατολικά, τον Δήμο Κάρπος στα δυτικά, τον Δήμο Μπούτελ στα βόρεια. Επίσημος ιστότοπος
Εθνόσημο της Πολωνίας

Το εθνόσημο της Πολωνίας καθορίζεται από το άρθρο 28 του Συντάγματος της Πολωνικής Δημοκρατίας του 1997. Στη σημερινή του μορφή αποτελείται από έναν λευκό αετό με χρυσά νύχια και ράμφος πάνω από κόκκινο φόντο.

 Το έμβλημα του Λευκού Αετού θρυλείται ότι προέρχεται από το όραμα του ιδρυτή της Πολωνίας, Λεχ, ο οποίος φέρεται να είδε τη φωλιά ενός λευκού αετού. Όταν κοίταξε προς το πουλί, μια ακτίδα του ηλιακού φωτός διαπέρασε από τις φτερούγες του και έγινε δύση, ενώ τα φτερά του αετού έγιναν χρυσά και το υπόλοιπο σώμα του ήταν απλώς λευκό. Ο Λεχ ήταν ευτυχισμένος και αποφάσισε να μείνει στο μέρος εκείνο και να τοποθετήσει τον αετό εκείνο στο έμβλημά του. Επίσης, ονόμασε το μέρος Γκνιέζντνο, πολ. Gniezdno (σημερινό Γκνιέζνο) από την πολωνική λέξη gniazdo (=φωλιά). Μια άλλη εκδοχή αναφέρει ότι η υιοθέτηση του αετού έγινε από τη Ρωμαϊκή Αυτοκρατορία. Η εικόνα του άσπρου αετού εμφανίζεται πρώτη φορά σε νομίσματα του Βασιλέα Μπολεσλάβ Α΄. Το τελικό σχήμα του αετού καθιερώθηκε το 1927 και σχεδιάστηκε από τον καθηγητή Ζίγκμουντ Καμίνσκι. Έπειτα από την Επανάσταση του Νοεμβρίου, οι Τσάροι είχαν τον τίτλο των Πολωνών βασιλέων και υιοθέτησαν το Τάγμα του Λευκού Αετού με γαλάζια κορδέλα, που είχε γίνει αποδεκτή στη Ρωσία. Ο Αρχάγγελος, το σύμβολο της Ουκρανίας, ήταν μαζί με τον Αετό και την Παχονία στη διάρκεια της εξέγερσης του Ιανουαρίου. Η ανάσταση του Βασιλείου της Πολωνίας εγκρίθηκε από χώρες όπως η Αυστρία το 1916. Ένα χρόνο μετά, εμφανίστηκαν τα πρώτα πολωνικά χαρτονομίσματα με τον εστεμμένο αετό σε έναν αδιαίρετο θυρεό. Έπειτα από την ανάκτηση της ανεξαρτησίας, το έμβλημα επανήλθε το 1919. Μέχρι το 1927 χρησιμοποιούνταν ένα επίσημο έμβλημα βασισμένο σε εκείνο του Στανίσλαου Πονιατόφσκι. Το 1927 σχεδιάστηκε το καινούργιο εθνόσημο από τον Καμίνσκι. Έπειτα από το Δεύτερο Παγκόσμιο Πόλεμο, οι αρχές της Πολωνικής Λαϊκής Δημοκρατίας αφαίρεσαν το στέμμα από το κεφάλι του αετού. Αυτό εγκρίθηκε με ψήφισμα το 1955. Η εξόριστη δημοκρατική κυβέρνηση εισήγαγε ένα νέο έμβλημα με έναν αετό που φοράει κορόνα με σταυρό στην κορυφή. Τελικά, η κυβέρνηση της Τρίτης Δημοκρατίας επανέφερε το στέμμα. Πολωνικός στρατός Jan Rękawek, Ο Λευκός Αετός
Επιτροπή του ΟΗΕ για τα Βαλκάνια

Η επιτροπή του ΟΗΕ για τα Βαλκάνια (γνωστή και ως ΟΥΝΣΚΟΜΠ - UNSCOB) συγκροτήθηκε στις 21 Οκτωβρίου 1947 με απόφαση της Γενικής Συνέλευσης του ΟΗΕ (ψήφισμα 109 (2)), μετά από αίτημα της ελληνικής κυβέρνησης λόγω της παρέμβασης κομμουνιστικών κρατών στα βόρεια στα εξωτερικά της.

 Στις 3 Δεκεμβρίου 1946, η ελληνική κυβέρνηση παραπονέθηκε στο Συμβούλιο Ασφαλείας των Ηνωμένων Εθνών για την παρέμβαση των βόρειων κομμουνιστών γειτόνων της στα εσωτερικά της ζητήματα. Το Συμβούλιο ξεκίνησε έρευνα αλλά απέτυχε να οδηγήσει σε κάποια απόφαση όσον αφορά το παράπονο της Ελλάδας και έτσι πέρασε το ζήτημα στην Γενική Συνέλευση. Με το ψήφισμα 109 (2) της 21ης Οκτωβρίου 1947, η Γενική Συνέλευση συγκρότησε την Επιτροπή του ΟΗΕ για τα Βαλκάνια. 9 εκ των 11 μελών του Συμβουλίου Ασφαλείας, συμπεριλαμβανομένης της Ολλανδίας, παρείχαν το καθένα από δύο μέλη για την επιτροπή. Η Σοβιετική Ένωση και η Πολωνία αρνήθηκαν να συμμετάσχουν. Τα 4 εμπλεκόμενα μέρη υποχρεώθηκαν να βρουν ειρηνική λύση στις διαφορές τους. Η Γενική Συνέλευση συμβούλευσε την επιτροπή να επιτηρεί την πρόοδο και να παράσχει υποστήριξη αν χρειαστεί. Η επιτροπή διόρισε ομάδες παρατηρητών αλλά υπήρξαν προβλήματα επειδή οι βόρειοι γείτονες της Ελλάδας αρνήθηκαν την είσοδο τους στο έδαφος τους. Η επιτροπή απέστειλε τους παρατηρητές της σε 7 βάσεις περιπολίας κατά μήκος της βόρειας Ελλάδας, οι οποίες χρησιμοποιούνταν ως λειτουργικές βάσεις για πολυήμερες περιπολίες.
Ράιαν ΜακΛάβλιν

Ο Ράιαν ΜακΛάβλιν (αγγ. Ryan McLaughlin, γεννημένος στις 30 Σεπτεμβρίου 1994) είναι Βορειοϊρλανδός ποδοσφαιριστής που αγωνίζεται ως αμυντικός στη Όλντχαμ Αθλέτικ και στην εθνική Βορείου Ιρλανδίας. Είναι ο νεότερος αδερφός του δεξιού μπακ της Φλιτγούντ Τάουν, Κόνορ ΜακΛάβλιν.

 Η Λίβερπουλ υπέγραψε τριετές συμβόλαιο με τον 16χρονο ΜακΛάβλιν το καλοκαίρι του 2011, ο οποίος μέχρι τότε αγωνιζόταν για την Γκλέναβον ΦΚ.Στις 9 Ιανουαρίου 2014, ο ΜακΛάβλιν υπέγραψε για τη Μπάρνσλεϊ ΦΚ ως δανεικός για 28 μέρες και έλαβε τον αριθμό 27. Έκανε το ντεμπούτο του για την ομάδα στις 18 Ιανουαρίου στο Championship. Στις 29 Ιανουαρίου 2014 ανακοινώθηκε πως ο ΜακΛάβλιν τραυματίστηκε και θα μείνει εκτός δράσης για 4 εβδομάδες. Δύο μέρες μετά τη λήξη του δανεισμού, ανακοινώθηκε πως ο ποδοσφαιριστής θα παραμείνει στην ομάδα μέχρι το τέλος της χρονιάς ως δανεικός.Η μοναδική συμμετοχή του σε αγώνα ανδρών τη χρονιά 2014-15 ήταν ένας φιλικός αγώνας για την εθνική Βορείου Ιρλανδίας. Τον Αύγουστο του 2015 δόθηκε ως δανεικός στην Αμπερντίν ΦΚ που αγωνίζεται στο πρωτάθλημα Σκωτίας. Ο ΜακΛάβλιν εκπροσώπησε την εθνική Βορείου Ιρλανδίας στα επίπεδα κάτω των 16, κάτω των 17, κάτω των 19 και κάτω των 21. Έλαβε κλήση για την εθνική ανδρών στις 15 Αυγούστου 2012 αλλά δεν μπορούσε να αγωνιστεί λόγω τραυματισμού.Στις 19 Μαΐου 2014 έλαβε κλήση για την εθνική ανδρών για δύο φιλικά παιχνίδια στη Νότια Αμερική. Έκανε το ντεμπούτο του στις 31 Μαΐου 2014, όταν μπήκε ως αλλαγή στον αγώνα με την εθνική Ουρουγουάης. Ο ΜακΛάβλιν ήταν ο πρώτος ποδοσφαιριστής της Λίβερπουλ που αγωνίστηκε για την εθνική Βορείου Ιρλανδίας μετά τον Έλισα Σκοτ, ο οποίος αγωνιζόταν 78 χρόνια νωρίτερα. Τελευταία ενημέρωση: 12 Δεκεμβρίου 2015. (Αγγλικά) Προφίλ Ράιαν ΜακΛάβλιν στο Soccerway
Żubrówka

Η Żubrówka Bison Grass (προφέρεται: [ζουμπρούφκα]) είναι αρωματισμένη πολωνική βότκα, η οποία περιέχει ένα φύλλο βουχλόης (Hierochloe odorata) σε κάθε μπουκάλι. Το εμπορικό σήμα Żubrówka χρησιμοποιείται επίσης σε μπουκάλια συμβατικής βότκας, με την ένδειξη Żubrówka Biała (Λευκή Żubrówka). Ένας εύκολος τρόπος για να διακρίνετε τη διαφορά είναι να αναζητήσετε το φύλλο της βουχλόης στο μπουκάλι. Το γρασίδι προέρχεται από το Δάσος Μπιαλοβιέζα, συλλέγεται με το χέρι και ξηραίνεται υπό φυσικές συνθήκες. Η Żubrówka κατατάσσεται ως η τρίτη ή τέταρτη μάρκα βότκας με τις περισσότερες πωλήσεις στον κόσμο (μετά τα Smirnoff, Absolut και περιστασιακά την Khortytsia). Η Żubrówka είναι διαθέσιμη σε περισσότερες από 80 αγορές παγκοσμίως. Η Żubrówka παράγεται στο αποστακτήριο Polmos Białystok. Ενώ υποστηρίζεται ότι η συνταγή χρονολογείται από τον 14ο αιώνα, η εμπορική παραγωγή της βότκας Bison Grass ξεκίνησε για πρώτη φορά στο αποστακτήριο το 1928. Η μάρκα ανήκει στην Central European Distribution Corporation International, η οποία εξαγοράστηκε από τη Roust International το 2013. Από το 2022, ανήκει στον Όμιλο Maspex.

 Στα πολωνικά, η λέξη turówka χρησιμοποιείται επίσημα για τη βουχλόη, ενώ το όνομα żubrówka έχει χρησιμοποιηθεί στη λαϊκή ορολογία και στην καθομιλουμένη. Το όνομα προέρχεται από τον όρο zubr (πολωνικά: żubr‎, προφέρεται: [ζουμπρ]), η λέξη για τον ευρωπαϊκό βίσονα σε πολλές σλαβικές γλώσσες και βαλτικές γλώσσες. Οι μάρκες Zubrovka και Żubrówka είναι καταχωρημένες από τη Sojuzplodoimport στη Ρωσία και τη Roust International στην Πολωνία. Πριν από το 2010, η Żubrówka ήταν παράνομη στις Ηνωμένες Πολιτείες επειδή το γρασίδι από το οποίο είναι φτιαγμένη περιέχει κουμαρίνη, την οποία ο FDA ταξινομεί ως «ουσίες που γενικά απαγορεύεται η άμεση προσθήκη ή χρήση ως ανθρώπινη τροφή». Από το 2011 οι κατασκευαστές έφτιαξαν μια εκδοχή της Żubrówka από κόκκους σίκαλης που στοχεύει να έχει γεύση παρόμοια με την πρωτότυπη. Η βότκα Żubrówka Bison Grass σερβίρεται συνήθως παγωμένη μόνη της. Μια εναλλακτική είναι η ανάμειξή της με χυμό μήλου, ένα ποτό γνωστό στα πολωνικά ως tatanka ή szarlotka (στα πολωνικά σημαίνει «κέικ μήλου»), γνωστή στο Ηνωμένο Βασίλειο ως Ζωηρός Βίσονας, και στις ΗΠΑ ως Πολωνικό Φιλί . Μερικές φορές σερβίρεται πάνω από παγωτό βανίλια, και ένα άλλο κοινό συαστικό ανάμειξης είναι η τζιτζιμπίρα. Ένα Μαύρος Βίσονας είναι żubrówka αναμεμειγμένη με χυμό φραγκοστάφυλου. Ένα Żubrate αναμειγνύεται με μια λεμονάδα με βάση το ματέ, όπως το Club-Mate. Επίσημος ιστότοπος της Roust International Αρχειοθετήθηκε 2022-03-05 στο Wayback Machine. Επίσημος ιστότοπος CEDC Zubrowka στο Facebook Zubrowka: Πολωνική βότκα και πολιτιστικοί γεωγραφικοί δείκτες
Γαλατικός κόκορας

Ο Γαλατικός κόκορας (γαλλικά: le coq gaulois) είναι ένα από τα ανεπίσημα εθνικά σύμβολα της Γαλλίας ως έθνους. Είναι επίσης το σύμβολο της περιοχής της Βαλλονίας, της Γαλλικής Κοινότητας του Βελγίου.

 Ο κόκορας είναι ένα από τα ανεπίσημα εθνικά σύμβολα της Γαλλίας. Η σύνδεση του κόκορα και της Γαλλίας γεννήθηκε από την αρχαιότητα, από ένα λογοπαίγνιο: η λατινική λέξη gallus είχε δύο σημασίες: «Γαλάτης» αλλά και «κόκορας», όπως έχει καταγραφεί από τον αρχαίο Ρωμαίο ιστορικό Σουητώνιο. Αυτός είναι ο λόγος που ο κόκορας εμφανίζεται από την αρχαιότητα σε γαλατικά νομίσματα.Μετά από μια εξαφάνιση του συμβόλου κατά τον Μεσαίωνα, το σύμβολο του Γαλατικού κόκορα αναγεννήθηκε τον 14ο αιώνα. Από την Αναγέννηση και μετά, ο κόκορας εμφανίζεται στις παραστάσεις του Βασιλιά της Γαλλίας. Στη Γαλλική Επανάσταση του 1789, στη σημαία του στρατού ο κόκορας αντικατέστησε τα διακριτικά της βασιλείας των Βουρβόνων. Η δημοτικότητά του αυξήθηκε, σε σημείο που εμφανίστηκε στη σφραγίδα του Διευθυντηρίου, και μια επιτροπή κρατικών συμβούλων πρότεινε στον Ναπολέοντα Α' να το υιοθετήσει ως εθνικό σύμβολο. Ο αυτοκράτορας αρνήθηκε λέγοντας: «Ο κόκορας δεν έχει δύναμη, δεν μπορεί να είναι η εικόνα μιας αυτοκρατορίας όπως η Γαλλία» και το αντικατέστησε με τον αετό, τον οποίο η κυβέρνηση κατάργησε κατά την περίοδο της Παλινόρθωσης των Βουρβόνων.Ο κόκορας ανέκτησε το πολιτικό του κύρος κατά την Ιουλιανή Επανάσταση του 1830, όταν ένα διάταγμα όρισε ότι πρέπει να εμφανίζεται στα κουμπιά της στολής των Εθνοφρουρών και να επανεμφανισθεί στις σημαίες τους. Η Δεύτερη Γαλλική Δημοκρατία τον παρουσιάζει στη σφραγίδα της, χαραγμένο στο πηδάλιο που κρατά η καθιστή Ελευθερία. Το 1852, ο Ναπολέοντας Γ' τον αντικατέστησε και πάλι με τον αετό.Ο γαλατικός κόκορας βίωσε την ώρα της δόξας του κατά την Τρίτη Δημοκρατία, η οποία τον επανεμφάνισε στη σφραγίδα και σε χρυσά νομίσματα, και τον τοποθέτησε, περήφανο και με απλωμένα φτερά, στην κορυφή της πύλης του κήπου του Μεγάρου Ελιζέ, επίσημης κατοικίας του Προέδρου της Γαλλικής Δημοκρατίας. Αν και το σύγχρονο πολιτικό πεδίο προτιμά τη Μαριάν, που εκπροσωπεί τη Γαλλία ως κράτος και κυρίως τη Δημοκρατία, ο κόκορας παραμένει το έμβλημα της Γαλλίας στα μάτια του κόσμου, ιδιαίτερα κατά τη διάρκεια αθλητικών γεγονότων. Είναι το λογότυπο της γαλλικής εθνικής ομάδας ποδοσφαίρου. Η Γαλλική Ολυμπιακή Επιτροπή (CNOSF) χρησιμοποιεί τον Γαλατικό κόκορα στο λογότυπό της από τον Απρίλιο του 2015. Ο γαλατικός κόκορας χρησιμοποιείται επίσης στη Βαλλονία, τη Γαλλική Κοινότητα του Βελγίου.Ο Γαλατικός κόκορας Ο Γαλατικός κόκορας στην ιστοσελίδα του Μεγάρου Ελυζέ